Diari Oficial de la Generalitat Valenciana


Sumari del DOGV 5429, del 16-01-2007 (2006/14850)

ORDRE de 30 d'octubre de 2006, de la Conselleria de Territori i Habitatge, per la qual es declara una microreserva vegetal en la província d'Alacant.
-----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/10/30/(1)/dof/vci/html**

### Dades del document

Número de DOGV
:   5429

Data del DOGV
:   16-01-2007

Secció del DOGV
:   I. DISPOSICIONS GENERALS - SIN SUBSECCIÓN ESPECÍFICA

Número del document
:   2006/14972


Data del document
:   30-10-2006

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Beniarrés
    * legislació
    * reserva natural

Per mitjà del Decret 218/1994, de 17 d'octubre, del Govern Valencià (DOGV núm. 2.379, de 3 de novembre de 1994), es va crear la figura de protecció d'espècies denominada microreserva vegetal.   
L'apartat 3 de l'article 3 d'aquest decret especifica que la declaració de microreserves en terrenys públics no inclosos en el Catàleg de forests d'utilitat pública requerix la comunicació prèvia i l'audiència a l'entitat propietària. Si aquesta és un ajuntament o diputació és necessari a més l'acord favorable dels esmentats ens.  
Aquest ha sigut el cas de l'Ajuntament de Beniarrés que ha sol·licitat a la Conselleria de Territori i Habitatge la declaració d'una microreserva en la zona de l'Alt de Senabre, en terrenys de la seua propietat no inclosos en el Catàleg de forests d'utilitat pública. Els botànics de la Conselleria de Territori i Habitatge han comprovat la presència en la dita zona de poblacions de tàxons vegetals endèmics, rars o amenaçats en l'àmbit de la Comunitat Valenciana, que justifiquen la declaració com a microreserva vegetal.  
Durant la tramitació de la present ordre s'han complit els passos procedimentals establits en l'article 5 del Decret 218/1994, i la microreserva que es declara complix els requisits exigits en l'article 3 d'aquest decret.  
Per tot l'anterior i a proposta de la Direcció General de Gestió del Medi Natural,   
ORDENE  
Primer  
Es declara en la província d'Alacant la microreserva vegetal de l'Alt de Senabre.  
Aquesta microreserva queda definida en l'annex, on s'especifiquen els termes següents:  
- Denominació  
- Límits  
- Superfície projectada, mesurada en hectàrees  
- Terme municipal  
- Titularitat del terreny  
- Espècies i unitats de vegetació que són objecte prioritari de conservació. Per a les unitats de vegetació s'especifica el corresponent codi Natura 2000 de la Directiva 97/62/CEE i del Reial decret 1193/1998, de 12 de juny (BOE núm. 151 del 25.06.98). Els hàbitats prioritaris en l'àmbit de la Unió Europea estan marcats amb un asterisc.  
- Pla de gestió, actuacions de conservació i limitacions d'ús (addicionals a les establides en l'article 4 del Decret 218/1994, de 17 d'octubre, del Govern Valencià, pel qual es crea la figura de protecció d'espècies denominada microreserva vegetal)  
Segon  
No es consideren com a part de la microreserva les pistes forestals o carreteres i les construccions (edificacions, vèrtexs geodèsics, antenes, etc.) preexistents dins dels límits establits.  
Tercer  
D'acord amb l'Ordre de 7 de desembre de 1995, de la Conselleria d'Agricultura i Medi Ambient, per la qual es regula la senyalització de les microreserves de flora (DOGV núm. 2.658, de 2 de gener de 1995), s'instal·laran els corresponents senyals i elements d'indicació dels límits.  
Quart  
Sense minva de la possibilitat d'aplicar altres mesures addicionals, la conservació de la microreserva comportarà l'execució de les actuacions indicades en els plans de gestió, dins de les possibilitats que permeten les lleis anuals de pressupostos generals de la Generalitat. Igualment, per a la seua adequada conservació i gestió, s'establixen, en el Pla de gestió, limitacions d'ús.  
Cinqué  
L'existència de la microreserva no implica la prohibició per a l'exercici de la caça. No obstant això, a iniciativa dels titulars de l'aprofitament cinegètic, tramitada i informada des del servei territorial, pot establir-se una resolució de la Direcció General de Gestió del Medi Natural per la qual s'eximisca del pagament de la part de matrícula del vedat que corresponga a la superfície ocupada per la microreserva i al perímetre addicional que puguen proposar a l'efecte, que constituiran una zona de reserva cinegètica amb caràcter permanent, sense que això implique una reducció de la superfície del terreny tancat del qual forma part.  
Sisé  
Per a evitar la trepitjada generalitzada de la microreserva, que podria perjudicar el normal creixement de les poblacions de plantes rares, endèmiques o amenaçades, queda prohibit eixir-se de les sendes o camins existents. Atés el paper substancial que els invertebrats i els fongs juguen a l'hora d'assegurar el correcte funcionalisme de la microreserva, n'està prohibida la captura o recol·lecció. Es podran autoritzar excepcions a aquestes prohibicions generals amb fins educatius, científics o conservacionistes. Queda prohibida la realització de marques o senyals amb pintura o altres materials indelebles en la microreserva, a excepció de la senyalització de sendes inscrites en el Registre Públic de Sendes de la Comunitat Valenciana creat pel Decret 179/2004, de 14 de setembre, del Consell de la Generalitat.  
Seté  
Correspon la gestió d'aquesta microreserva al Servei Territorial de la Conselleria de Territori i Habitatge a Alacant. Igualment, correspon al director territorial concedir les autoritzacions corresponents per a l'exercici d'activitats educatives, científiques i conservacionistes que han de desenvolupar-se en la microreserva, o per a l'alçament excepcional de prohibicions establides en aquesta ordre. En el cas que es tracte de peticions d'activitats per a unes quantes zones entre les quals estiga inclosa la microreserva, i que afecten dos o més províncies, correspondrà concedir les autoritzacions a la Direcció General de Gestió del Medi Natural.  
València, 30 d'octubre de 2006  
El conseller de Territori i Habitatge,  
ESTEBAN GONZÁLEZ PONS  
ANNEX  
Microreserva Alt de Senabre  
Límits: La microreserva queda delimitada pel polígon els vèrtexs del qual tenen les següents coordenades UTM (fus 30, datum ED50):  
Vèrtex X Y  
1 158943 4300628  
2 752191 4300612  
3 952871 4300551  
4 258540 4300535  
5 820031 4300238  
6 830393 4300471  
7 872130 4300503  
8 060423 4300515  
9 559056 4300489  
99 981767 4300471  
71 707447 4300254  
94 025402 4300270  
86 230309 4300317  
17 075745 4300493  
Superfície projectada: 5,61 ha  
Terme municipal: Beniarrés  
Titularitat: Forest propietat de l'Ajuntament de Beniarrés.  
Espècies prioritàries: Phlomis crinita, Teucrium buxifolium subsp. hifacense.  
Unitats de vegetació prioritàries:  
Matolls termomediterranis i preestèpics, Helianthemo-Thymetum piperellae (Codi Natura 2000: 5330).  
\* Formacions herboses seques seminaturals i fàcies de matoll, Teucrio pseudochamaepitys-Brachypodietum retusi (Codi Natura 2000: 6220).  
Pendents rocosos calcícoles, Resedo - Sarcocapnetum saetabensis (Codi Natura 2000: 8210).  
Pla de gestió  
Actuacions de conservació:  
Establiment de cartell informatiu amb recomanacions.  
Recol·lecció periòdica de llavors de les espècies prioritàries i depòsitar-les en el banc de germoplasma.  
Cens i seguiment de la població de Phlomis crinita.  
Mostratge fitosociològic periòdic de les principals unitats de vegetació existents.  
Reforçament poblacional de les espècies Arbutus unedo, Phlomis crinita, Pistacia terebinthus, Prunus mahaleb i Quercus rotundifolia.  
Reintroducció de Fraxinus ornus.  
Condicionament de la senda prèviament existent per al seu aprofitament com a recursos d'educació ambiental.  
Limitacions d'ús:  
L'accés a la microreserva queda restringit als camins i sendes ja existents a fi d'evitar els processos erosius en la resta de la microreserva.  
Queda prohibida la realització d'aprofitaments fusters.  
No podran realitzar-se aclarides o tasques silvícoles dins de la microreserva, exceptuats els casos següents:   
a. Programació de tasques de naturalització i recuperació dels matolls característics de la zona, amb eliminació selectiva i progressiva dels peus menys desenvolupats dels pins, per evitar l'alteració del perfil del sòl i del matoll ja consolidat.   
b. Extraccions per motius fitosanitaris o per a evitar danys per caiguda sobre les persones o les poblacions d'espècies protegides o amenaçades.   
c. Aclarides de la pineda postincendi, en el cas que la zona patisca incendis forestals. Aquestes aclarides han de constar d'un programa específic multianual.   
En el cas que es dissenyen o realitzen en els voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva, en el qual les dites activitats estiguen sensiblement atenuades.


Còpia Permalink ELI